ראסינג גנק

היסטוריית KFC ווינטרסלאג (1923 - 1988)

מועדון הכדורגל ווינטרסלאג נוסד בשנת 1923, ונעשה באותה שנה לחבר בהתאחדות הכדורגל הבלגית, שמיספרה אותו כמועדון הבלגי מספר 322. במלאת 35 שנה למועדון, הוא שינה את שמו ל-KFC ווינטרסלאג. בשנת 1972, ווינטרסלאג העפילה לליגה המשנה הבלגית. לאחר שהעפילה לליגת העל הבלגית, הקבוצה סיימה את עונת הבכורה שלה בליגה במקום השני בסיומו של הסיבוב הסופי בליגה. אחרי שהליגה הורחבה מ-16 קבוצות ל-20, התחרות הקשתה על הקבוצה להישאר בליגה והיא ירדה ליגה. כבר בעונת החזרה שלה לליגת המשנה זכתה ווינטרסלאג שוב בהעפלה לליגה הבכירה.
הקבוצה סיימה במקום ב-5 בשנת 1981, אך שתי עונות לאחר מכן ירדה ליגה שוב, אחרי שסיימה במקום האחרון. באותה העונה סטנדארד ליאז' זכתה באליפות לאחר מתן שוחד במשחק נגד המועדון ווטרסשיי ת'ור, שמאוחר יותר התמזג עם המועדון והפכו יחד להיות ראסינג גנק. אחרי ארבע עונות בליגת המשנה, ווינטרסלאג מצאה עצמה מעפילה שוב לליגת העל, וזוכה בסיבוב האחרון של 1987, נקודה אחת מעל לטונגרן. היא סיימה את העונה הכללית במקום ה-15 מתוך 18, בסיומה של העונה, המועדון התמזג עם המועדון השכן ווטרסשיי ששיחק בליגה השנייה באותה העת.

קלאב ווטרסשיי SV ת'ור גנק

מועדון הספורט ווטרסשיי ת'ור גנק נוסד בשנת 1919 תחת השם ווטרסשיי ספורט וריניגינג ת'ור כאשר המילה ת'ור היא ראשי תיבות של - Tot Herstel Onzer Rechten (עברית: "להשיב לנו את זכויותנו"). המועדון נרשם בהתאחדות הכדורגל הבלגית רק בשנת 1925, כמועדון הבלגי מספר 533. המועדון זכה לתקופת משחק ארוכה בליגת העל הבלגית בסוף שנות ה-50 ובראשית שנות ה-60, ושוב משנת 1978 עד 1986. ווטרסשליי זכתה בגביע הבלגי פעמיים (1980 ו-1982). באורח פלא, ההצלחה של הזכייה בגביע המשיכה עם המועדון בשנה שלאחר מכן, כאשר המועדון הגיע עד לשלב חצי הגמר של גביע אירופה למחזיקות גביע, בעונת 1982-1983. אחרי שהמועדון עבר את פריז סן ז'רמן מצרפת ברבע הגמר, הוא הובס 1-5 בחצי הגמר על ידי אברדין הסקוטית, שלאחר מכן המשיכה עד לזכייה בגביע. בשנת 1988, לאחר שתי עונות בליגת המשנה, המועדון התמזג עם KFC ווינטרסלאג גנק.

KRC ראסינג גנק (1988 - היום)

המועדון המאוחד שנקרא בקיצור ראסינג גנק שמר על מסורתו של ווינטרסלאג, והחל לשחק בליגה הבכירה אך סיים במקום האחרון. בשנה שלאחר מכן, גנק הצליחה לנצח בסיבוב האחרון בליגת המשנה ומאז שיחקה 4 עונות רצופות בליגת העל הבלגית. בשנת 1995, ההנהלה שכרה את אימה אנטואניס כמאמן הקבוצה, והתוצאות הגיעו כבר בסיומה של העונה, כאשר ראסינג סיימה במקום השני ודילגה מעל השלב האחרון לאחר ששתי קבוצות ליגת העל התאחדו ונתנו לה מקום בטוח בעליית ליגה (סירינג וסטנדארד ליאז'). אחרי מקום שמיני בשנת 1997, המועדון נהנה מעונת 1997-1998 לטובה, כאשר זכה בגביע הבלגי ובמקום השני בליגה. בעונתה הראשונה של גנק באירופה, הקבוצה עברה בהצלחה את אפולוניה טירנה האלבנית ואת דואיסבורג מגרמניה, לפני שנעצרה והודחה על ידי מיורקה הספרדית בשלב 1/16 של גביע אירופה למחזיקות גביע. העונה הסתיימה בצורה יותר טובה עבור המועדון, לאחר שגנק זכתה באליפות הראשונה שלה בהיסטוריה המאוחדת שלה, במאי אותה השנה. לאחר ההצלחה בגנק, מאמנה אימה אנטואניס עזב לטובת אנדרלכט.
גנק שיחקה בשלבי המוקדמות לליגת האלופות בעונת 1999-2000, אבל הודחה על ידי מאריבור הסלובנית בסיבוב ההעפלה השני. בסיום העונה, גנק זכתה בגביע הבלגי לאחר ניצחון על סטנדרד ליאז', ואת הליגה סיימה במקום ה-9. בעונה שלאחר מכן, גנק הדרדרה עד למקום ה-11 בסיום העונה, והודחה בסיבוב השני של גביע אופ"א על ידי ורדר ברמן הגרמנית, אחרי שעברה בסיבוב הראשון את פ.צ ציריך משווייץ. אחרי מספר עונות לא טובות, גנק הצליחה להשיב לעצמה את תואר האליפות בעונת 2001-2002. בעונת 2002-2003, הקבוצה הגיעה לשלב הבתים של ליגת האלופות, לראשונה בהיסטורית הקבוצה. היא סיימה במקום הרביעי האחרון, אבל הצליחה לסחוט תוצאות תיקו מרשימות מול ריאל מדריד, רומא ואא"ק אתונה. 
בעונת 2006/2007, גנק סיימה במקום השני אחרי אנדרלכט. המועדון מלימבורג, הוביל כמעט לאורך כל העונה את הטבלה, אבל הפסיד את ההולכה לאנדרלכט בתום המחזור ה-28, אחרי הפסד לג'רמינל בירסחוט. עונת 2007/2008, הייתה לאסון עבור הקבוצה, לאחר שלא הצליחה לסיים בחלק העליון של הטבלה, וסיימה במקום ה-10 המאכזב מבחינתה. מאוחר יותר הצטרף לקבוצה החלוץ הישראלי אליניב ברדה ובהדרגה נהפך לאחד משחקניה הבולטים. בעונת 2010/2011 זכתה גנק באליפות שלישית בתולדותיה ובתחילת עונת 2011/2012 הדיחה את מכבי חיפה בשלב הפלייאוף על הכרטיס לשלב הבתים של ליגת האלופות.
בעונת 2012/2013 זכתה בפעם הרביעית בגביע הבלגי, לאחר ניצחון 0-2 על סרקל ברוז' במשחק הגמר.
בעונת 2018/2019 זכתה הקבוצה באליפות בפעם הרביעית בתולדותיה.